**ԱՄՓՈՓԱԹԵՐԹ**

**«ՓՈՍՏԱՅԻՆ ԿԱՊԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԵՎ «ՓԱՍՏԱԹՂԹԵՐԻ ՀԱՏՈՒԿ ԱՌԱՔՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ**

|  |  |  |
| --- | --- | --- |
| **1. ՀՀ արդարադատության նախարարություն** | | **15.11.2022թ** |
| **N 02/27.2/50736-2022** |
| 1.«Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) վերնագրում «ՕՐԵՆՔՈՒՄ» բառից առաջ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ» բառերն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջը, որի համաձայն՝ *օրենքի կրճատ անվանումը հիշատակելիս դրանում նշվում է օրենքի վերնագիրը:*  2. Նախագծի 1-ին հոդվածով լրացվող 1.1-ին հոդվածի 1-ին մասում «հիմնական» բառն անհրաժեշտ է հանել՝ նկատի ունենալով 1.1-ին հոդվածի վերնագիրը:  Միաժամանակ, Նույն մասի 4-րդ կետով նախատեսվող կարգավորումն անհրաժեշտ է հստակեցնել, մասնավորապես՝ պարզաբանել, թե խոսքը Համաշխարհային փոստային միության ակտերի և կանոնակարգերի համաձայն՝ նշանակված ինչ օպերատորի նշանակման մասին է, և ում կողմից այն պետք է նշանակվի:  3. Նախագծի ողջ տեքստում առկա «օրենսդրությամբ նախատեսված», «օրենսդրության պահանջներին համապատասխան», «օրենսդրությամբ սահմանված», «օրենքով սահմանված կարգով», «օրենքով ուղղակիորեն սահմանված դեպքերի», «այլ իրավական ակտերից բխող պարտադիր պայմաններ և պահանջներ» և նմանատիպ այլ անորոշ ձևակերպումներն անհրաժեշտ է վերանայել՝ նկատի ունենալով «Նորմատիվ իրավական ակտերի մասին» օրենքի 17-րդ հոդվածի 4-րդ մասի պահանջը, այն է*՝  հղումները կատարվում են հստակ և ուղղակի:*  4. Նախագծի ողջ տեքստում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և շաղկապը»՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները:  5. Նախագծի 4-րդ հոդվածով լրացվող 3.2-րդ հոդվածի 3-րդ մասով նախատեսվող կարգավորումն անհրաժեշտ է վերանայել, մասնավորապես՝ հստակեցնել, թե պետական որ մարմինն է պատասխանատու փոստային կապի ունիվերսալ ծառայությունների սահմանված շրջանակի մատուցման համար, ինչպես նաև Նախագծի նույն մասում «1-ին կետով» բառերը փոխարինել «2-րդ մասով» բառերով՝ ապահովելով օրենսդրական ակտում ներքին հղումների ճշգրտությունը:  6. Նախագծի 4-րդ հոդվածով լրացվող 3.2-րդ հոդվածի 6-րդ մասում «ոչ խտրական մուտքը» ձևակերպումն անհրաժեշտ է հստակեցնել, պարզաբանել, թե ինչ ընթացակարգով պետք է ապահովվի այլ փոստային և/կամ սուրհանդակային կապի օպերատորների ոչ խտրական մուտքը, ինչպես նաև դրանով նախատեսվող կարգավորումը խմբագրել, քանի որ նման ձևակերպման պարագայում կարգավորման միտքն անհասկանալի է:    7. Նախագծի 8-րդ հոդվածում անհրաժեշտ է հստակեցնել, թե 12-րդ հոդվածի 1-ին մասում որ «արտակարգ իրավիճակներում» բառերից առաջ է կատարվելու համապատասխան լրացումը՝ նկատի ունենալով այն հանգամանքը, որ տվյալ բառերի կրկնակի կիրառում կա տվյալ մասում, ինչպես նաև ««համագործակցելով»» բառից առաջ անհրաժեշտ է լրացնել «Օրենքի 12-րդ հոդվածի 1-ին մասում» բառերը:  8. Նախագծի 9-րդ հոդվածի 1-ին մասով նախատեսվում է կատարել փոփոխություն, որի արդյունքում *Կարգավորող հանձնաժողովը սակագինը վերանայելու (վերահաստատում կամ փոփոխում) և որոշում է կայացնելու փոստային կապի ազգային օպերատորի վերանայման հայտի փաթեթն ընդունելուց հետո` ոչ թե 90-օրյա, այլ 80-օրյա ժամկետում:*  Այս առումով հարկ ենք համարում նշել, որ Նախագծին կից ներկայացված հիմնավորման մեջ բացակայում են վերոնշյալ փոփոխության կատարման անհրաժեշտությունը հիմնավորող փաստարկները: Ուստի, այս համատեքստում, Նախագծին կից ներկայացված հիմնավորումն անհրաժեշտ է լրամշակել՝ փաստարկելով տվյալ փոփոխության կատարման անհրաժեշտությունը՝ հաշվի առնելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջը:  9. Նախագծի 10-րդ հոդվածն անհրաժեշտ է վերնագրել, մասնավորապես՝ այն լրացնել «Եզրափակիչ և անցումային դրույթներ» բառերով՝ հաշվի առնելով «Նորմատիվ իրավական ակտերի մասին» օրենքի 13-րդ հոդվածի 5-րդ մասի պահանջները, որոնց համաձայն՝ ***եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ****, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա* ***օրենսդրական ակտի անցումային դրույթներով սահմանվում են նաև ենթաօրենսդրական նորմատիվ իրավական ակտի ընդունման նախատեսվող ժամկետը:*** | **Ընդունվել է:**  **Ընդունվել է:**  **Ընդունվել է մասնակի:**  Նախագծի 2-րդ հոդվածը խմբագրվել է:  **Ընդունվել է:**  **Ընդունվել է մասնակի:**  «Փոստային կապի մասին» օրենքի 6-րդ հոդվածի 2-րդ մասով սահմանված է, որ Փոստային կապի ազգային օպերատորը պարտավոր է Հայաստանի Հանրապետության ամբողջ տարածքում ապահովել փոստային կապի ունիվերսալ ծառայությունների մատուցումը:  **Չի ընդունվել:**  Նախագծի համաձայն՝ փոստային կապի ազգային օպերատորի ենթակառուցվածքներին ոչ խտրական մուտքի ապահովումը ենթակա է կարգավորման փոստային կապի ազգային օպերատորի և այլ փոստային կապի կամ սուրհանդակային կապի օպերատորների միջև կնքված պայմանագրի ուժով:  Միաժամանակ, «ոչ խտրական մուտք» ձևակերպումն բխում է ԵՄ փոստային կանոնակարգից:  **Ընդունվել է:**  **Ընդունվել է:**  **Ընդունվել է:** | |
| **2. ՀՀ պաշտպանության նախարարություն** | | **25.10.2022թ** |
| **N ՊՆ/510/5098-2022** |
| «Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագծի վերաբերյալ դիտողություններ և առաջարկություններ չունենք: | **Ընդունվել է:** | |
| **3. ՀՀ էկոնոմիկայի նախարարություն** | | **03.11.2022թ.** |
| **N 01/17871-2022** |
| ««Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի վերաբերյալ Էկոնոմիկայի նախարարությունը իր իրավասությունների շրջանակում առաջարկություններ և դիտողություններ չունի։ | **Ընդունվել է:** | |
| **4. ՀՀ հանրային ծառայությունները կարգավորող հանձնաժողով** | | **01.10.2022թ.** |
| **N ԳԲ/34.1-Մ2-2/3791-2022** |
| ՀՀ հանրային ծառայությունները կարգավորող հանձնաժողովը (այսուհետ՝ Հանձնաժողով) սույն թվականի ապրիլի 11-ի №ԳԲ/34.3-Ղ4-1/1118-2022 գրությամբ ՀՀ բարձր տեխնոլոգիական արդյունաբերության նախարարություն էր ներկայացրել «Փոստային ոլորտի զարգացման հայեցակարգը և հայեցակարգից բխող միջոցառումների իրականացման ժամանակացույցը հաստատելու մասին» ՀՀ կառավարության որոշման նախագծի վերաբերյալ իր դիրքորոշումը, որում մատնանշված համակարգային խնդիրների լուծմանն ուղղված դիրքորոշումները, սակայն, ըստ էության չեն արտացոլվել ««Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագծում (այսուհետ՝ Նախագիծ)։ Այդուհանդերձ, ևս մեկ անգամ հարկ ենք համարում նշել, որ գործող օրենսդրության շրջանակում, փոստային կապի ունիվերսալ ծառայությունների մասնակի կարգավորման արդյունքում, Հանձնաժողովն իր գործառույթների իրականացման ընթացքում առնչվում է տարաբնույթ խնդիրների, որոնց լուծումը հնարավոր է օրենսդրորեն համապատասխան իրավասությունների և գործիքակազմի սահմանմամբ միայն։ Ընդ որում, նշված խնդիրներն առավել ակնհայտ են դարձել վերջին երկու տարիներին «Հայփոստ» ՓԲԸ-ի կողմից ներկայացված փոստային կապի ունիվերսալ ծառայությունների սակագների վերանայման հայտերի ուսումնասիրության շրջանակում։ Ուստի, փոստային կապի ունիվերսալ ծառայությունների ոլորտում ծագող հնարավոր խնդիրների կանխարգելմանը և արագ լուծմանը միտված արդյունավետ և համակողմանի կարգավորման անհրաժեշտությունից ելնելով՝ Հանձնաժողովն անհրաժեշտ է համարում Նախագծում համապատասխան փոփոխությունների կատարումը, որոնցով փոստային կապի ունիվերսալ ծառայությունների պետական կառավարումը, այդ թվում՝ զարգացման ռազմավարության սահմանումը, կվերապահվի ՀՀ կառավարությանը՝ ի դեմս վերջինիս համապատասխան լիազոր մարմնի, իսկ պետական կարգավորումն ամբողջությամբ (լիցենզավորում, լիցենզիայի պայմանների, գործունեությունը կանոնակարգող կարգերի ու կանոնների, սպասարկման որակի ցուցանիշների, սակագների հաշվարկման, ծախսերի բաշխման մեթոդիկաների սահմանում, ներդրումային ծրագրերի համաձայնեցում, պատասխանատվության միջոցների կիրառում և այլն)՝ Հանձնաժողովին։  Ինչ վերաբերում է Նախագծին,Հանձնաժողովն ուսումնասիրելով այն՝ հայտնում է հետևյալը.  1. Առաջարկում ենք լրացուցիչ քննարկել Նախագծի 1-ին հոդվածով «Փոստային կապի մասին» օրենքի (այսուհետ՝ Օրենք) 1․1 հոդվածով լրացվող Օրենքի նպատակները, քանի որ որոշ դեպքերում դրանք բովանդակային առումով նույնանում են Օրենքի 4-րդ հոդվածով ամրագրված փոստային  կապի բնագավառում գործունեության սկզբունքների հետ․ Նախագծի 1․1 հոդվածի 1-ին մասի 3-րդ կետում նշված նպատակն (կրկնվում է նաև 4-րդ կետում), օրինակ, ըստ էության, որպես սկզբունք, ամրագրված է նաև Օրենքի 4-րդ հոդվածի 1-ին մասի «ե» կետում, ինչը հասկանալի չէ։  2. Իրավական որոշակիության ապահովման համար առաջարկում ենք Նախագծի 2-րդ հոդվածով փոփոխվող՝ Օրենքի 3-րդ հոդվածում սահմանել «փոստային կապ» հասկացությունը։  3. Նախագծի 2-րդ հոդվածով Օրենքի 3-րդ հոդվածի 1-ին մասի 8-րդ կետում լրացվող«ճեպընթաց ծառայություններ» հասկացությունը բնորոշվում է նաև որպես այլ փոստային ծառայությունների համեմատ ավելի հուսալի հավաքագրում, ինչի հիմնավորվածությունը, կարծում ենք, լրացուցիչ քննարկման կարիք ունի։  4. Պարզաբանման կարիք ունի, թե արդյոք Նախագծի 2-րդ հոդվածով փոփոխվող՝ Օրենքի 3-րդ հոդվածի 1-ին մասի 16-րդ կետով սահմանված «հավաքագրում» գործառույթը նույնական է «ընդունում» գործառույթի հետ (Օրենքի 3-րդ հոդվածի 1-ին մասի 7-րդ կետով ամրագրվող սահմանումից բխում է, որ այդ գործառույթները նույնականացվում են)։  5. Առաջարկում ենք Նախագծի 2-րդ հոդվածով փոփոխվող՝ Օրենքի 3-րդ հոդվածի 1-ին մասի 17-րդ կետում «առաքում» հասկացության հստակեցման և ամբողջականության ապահովման համար, դրանում, գործող հասկացության համանմանությամբ, հստակ նշել նաև փ*ոստային առաքանիների* մշակման, փոխադրման և հասցեատիրոջը հանձնման գործառույթները։  6. Նախագծի 2-րդ հոդվածով փոփոխվող՝ Օրենքի 3-րդ հոդվածի 1-ին մասի 24-րդ կետում «փոստային կապի ցանց» հասկացությունից պարզ չէ, թե ինչ է ենթադրում «կազմակերպման համակարգ» եզրույթը, ուստի առաջարկվում է հստակեցման և տարընկալումից խուսափելու համար վերախմբագրել դրույթը (այդ թվում՝ հասկացության հստակ շարադրանքի առումով՝ ընդհանրապես)։  7. Նախագծի 2-րդ հոդվածով փոփոխվող՝ Օրենքի 3-րդ հոդվածի 1-ին մասի 32-րդ կետում անհրաժեշտ է հստակ և ամբողջական սահմանել «փոստային կապի ունիվերսալ ծառայություններ» հասկացությունը։ Ըստ դրա՝ ունիվերսալ են համարվում մինչև 2 կիլոգրամ քաշով ներհանրապետական և միջազգային՝ ՀՀ տարածք մուտք գործող և դուրս գնացող հասարակ, գրանցված և գնահատված նամակագրության ընդունումը, մշակումը, փոխադրումը և հանձնումը, մինչդեռ Նախագծով սահմանված «նամակագրական թղթակցություն»  հասկացությունը ներառում է միայն հասարակ և գրանցվող նամակները։ Բացի այդ, Նախագծի 3-րդ հոդվածով լրացվող՝ Օրենքի 3․3-րդ հոդվածի 1-ին մասով սահմանված է նաև միջազգային՝ ՀՀ տարածք մուտք գործող նամակագրությունը, ինչի համատեքստում ծագում է հարց, թե ումից (արդյոք՝ ուղարկողից և ՀՀ տարածքում այն ստացողից՝ միաժամանակ) է գանձվելու ՀՀ տարածք մուտք գործող նամակագրության առաքման սակագինը։  8. Պարզաբանման կարիք ունի Նախագծի 3-րդ հոդվածով լրացվող՝ Օրենքի 3.2-րդ հոդվածի 1-ին և 2-րդ ենթակետերի բովանդակությունը, այդ թվում՝ հիբրիդային փոստային կապի ծառայության առանձին սահմանման և այդ համատեքստում փոստային կապի ծառայության բաղկացուցիչ գործողությունների՝ առաքանու ընդունման, մշակման, փոխադրման և հանձնման իրականացման հարցերի շրջանակում։ Միաժամանակ, առաջարկվում է «փոստային կապի ծառայություն» հասկացությունը սահմանել Նախագծով սահմանված հասկացությունների թվում («ներհանրապետական փոստային ծառայություններ» և «միջազգային փոստային ծառայություններ» հասկացությունների համանմանությամբ)։  9. Առաջարկում ենք լրացուցիչ քննարկել Նախագծի 3-րդ հոդվածով լրացվող՝ Օրենքի 3.2-րդ հոդվածի 5-րդ մասի 3-րդ կետում նշված չհասցեագրված առաքանիների ընդունման, մշակման, փոխադրման և (կամ) հանձնման՝ փոստային կապի ծառայություն չհամարվելու վերաբերյալ դրույթի հիմնավորվածությունը, քանի որ Նախագծի 2-րդ հոդվածով Օրենքի 3-րդ հոդվածի 1-ին մասի 3-րդ և 11-րդ կետերում համապատասխանաբար սահմանված՝ «փոստային առաքանի», «փոստային հասցե» հասկացություններից և Նախագծի համապատասխան այլ իրավակարգավորումների մեկնաբանությունից հետևում է, որ առաքանու կամ դրա փաթեթավորման (ծրարի) վրա ստացողի հասցեի վերաբերյալ անհրաժեշտ նշման բացակայությունը թույլ չի տալիս փոստային ծառայություն մատուցողի կողմից այն առաքման նպատակով մշակել և առաքել։  10. Տարընկալումից խուսափելու, իրավական հստակեցման, ինչպես նաև Օրենքի տրամաբանական կառուցվածքի միասնականության ապահովման  համար առաջարկում ենք Նախագծի 3-րդ հոդվածով լրացվող՝ Օրենքի 3.4-րդ հոդվածով՝ փոստային կապի ունիվերսալ ծառայությունների մատուցման սկզբունքները միավորել մեկ միասնական հոդվածի կարգավորման, այն է՝ Օրենքի 4-րդ հոդվածով սահմանվող փոստային կապի բնագավառում գործունեության սկզբունքների ներքո՝ ունիվերսալ ծառայություններին բնորոշ առանձնահատկությունների հաշվի առնմամբ։ Բացի այդ, Օրենքի 3.4-րդ հոդվածի 1-ին մասի 1-ին կետում նշված նորմատիվներն ամբողջապես չեն ներառում փոստային կապի ծառայությունների մատուցման որակի չափանիշները․ դրանք վերաբերում են միայն ժամկետներին, մինչդեռ սպասարկման որակի ցուցանիշները չեն կարող սահմանափակվել միայն դրանցով։ Ուստի առաջարկում ենք համապատասխանաբար լրացնել դրույթը։  11. Առաջարկվում է խմբագրել Նախագծի 7-րդ հոդվածով Օրենքի **182**-րդհոդվածի 10-րդ**մասում լրացվող դրույթը՝ հաշվի առնելով, որ** կարգավորվող ոլորտներում Հանձնաժողովը հաստատում է սակագների սահմանման, վերանայման կարգերը և սակագների հաշվարկման մեթոդիկաները (ոչ թե սակագների սահմանման մեթոդիկաները)։  12. Առաջարկում ենք ապահովել Նախագծով (ինչպես նաև՝ Օրենքով) նախատեսված հասկացությունների եզրութաբանական համապատասխանեցումը։ Օրինակ, պարզ չէ, թե ինչ է ենթադրում Նախագծի 1-ին հոդվածով լրացվող՝ Օրենքի 1․1 հոդվածի 1-ին մասի 1-ին և 2-րդ կետերում նշված «փոստային կապի գործունեության ծառայություններ» եզրույթը։ Առկա են այլ անհամապատասխանություններ ևս։ Օրինակ, Նախագծի 2-րդ հոդվածով փոփոխվող՝ Օրենքի 3-րդ հոդվածի 1-ին մասի 11-րդ կետում «փոստային օպերատորին» բառերից հետո նշված չէ «և (կամ) սուրհանդակային» բառերը, որով և դրույթը տրամաբանական առումով ամբողջական չէ։  13. Նախագիծն անհրաժեշտ է համապատասխանեցնել «Նորմատիվ իրավական ակտերի մասին» օրենքով նախատեսված օրենսդրական տեխնիկայի պահանջներին**։**  14. Միաժամանակ, առաջարկում ենք Օրենքի **182**-րդհոդվածի 5-րդ**մասում** փոփոխել **Հ**անձնաժողովի կողմից սակագնի վերանայման (վերահաստատման կամ փոփոխման) և որոշման կայացման գործառույթի մասով սահմանված ժամկետը, այն է՝ «90-օրյա ժամկետում» բառերը փոխարինել «80 աշխատանքային օրվա ընթացքում» բառերով՝ հաշվի առնելով հանրային ծառայությունների կարգավորման մյուս ոլորտներում նույնական (ոչ տարբերակված) մոտեցում սահմանելու անհրաժեշտությունը։ | **Չի ընդունվել:**  Առաջարկը ըստ էության վերաբերում է գործառույթների, այդ թվում կարգավորման՝ գործառույթների փոխանցմանը, որն էլ ԲՏԱ նախարարության կողմից սկզբունքորեն ընդունելի չէ: Միաժամանակ, պետք է նկատի ունենալ, որ «Հանրային ծառայությունները կարգավորող մարմնի մասին» օրենքով հանրային ծառայությունները կարգավորող ոլորտը ներառում է փոստային կապի բնագավառը՝ փոստային կապի ունիվերսալ ծառայությունների մատուցման սակագների մասով:  **Ընդունվել է:**  **Ընդունվել է**:  **Ընդունվել է:**  **Ընդունվել է**  **Ընդունվել է:**  **Ընդունվել է:**  **Ընդունվել է մասնակի:**  «փոստային կապի ունիվերսալ ծառայություններ» հասկացության սահմանումը բխում է ՀՓՄ կոնվենցիայի սահմանումից:  Նախագծի 3-րդ հոդվածով լրացվող՝ Օրենքի 3․3-րդ հոդվածի 1-ին մասը խմբագրվել է:  **Ընդունվել է:**  **Ընդունվել է:**  **Ընդունվել է:**  **Ընդունվել է**:  **Ընդունվել է:**  **Ընդունվել է:**  **Ընդունվել է:** | |
| **5. ՀՀ պետական եկամուտների կոմիտե** | | **07.11.2022** |
| **N 01/3-4/80364-2022** |
| Օրենքի նախագծի 2-րդ հոդվածով «Փոստային կապի մասին» Հայաստանի Հանրապետության օրենքի խմբագրվող 3-րդ հոդվածի 1-ին մասի 8-րդ կետում «հավելվածի» բառը առաջարկվում է փոխարինել «հավելվածով հաստատված` Եվրասիական տնտեսական միության մաքսային օրենսգրքի» բառերով:  Հաշվի առնելով այն, որ «Փոստային կապի մասին» Հայաստանի Հանրապետության օրենքի 9-րդ հոդվածի 1-ին պարբերությունը ավարտվում է «զ)» կետով` առաջարկվում է նախագծի 4-րդ հոդվածի 1-ին պարբերությունում «լրացնել «ը» կետով» բառերը փոխարինել «լրացնել «է)» կետով» բառերով: | **Ընդունվել է:**  (նոր՝ Հոդված 3, 3-րդ կետի 3-րդ ենթակետ):  **Չի ընդունվել:**  Ներկայումս ԱԺ կողմից առաջին ընթերցմամբ ընդունվել է «Փոստային կապի մասին» օրենքում լրացում կատարելու մասին» օրենքի նախագիծ, որի համաձայն 9-րդ հոդվածի 1-ին մասը լրացվել է «է» կետով: | |
| **6. ՀՀ ֆինանսների նախարարություն** | | **04.11.2022թ.** |
| **N 01/11-4/19255-2022** |
| ՀՀ ֆինանսների նախարարությունն ուսումնասիրել է «Փոստային կապի մասին Հայաստանի Հանրապետության օրենքում փոփոխություններ և լրացումներ կատարելու մասին օրենքի նախագիծը և հայտնում է, որ առաջարկություններ և դիտողություններ չունի։ | **Ընդունվել է:** | |
| 7**. Կենտրոնական բանկ** | | **04.11.2022թ.** |
| **N 15.4-07/0805-22** |
| ««Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի վերաբերյալ ՀՀ կենտրոնական բանկն առաջարկություններ և դիտողություններ չունի։ | **Ընդունվել է:** | |
| **8. ՀՀ տնտեսական մրցակցության պաշտպանության պետական հանձնաժողով** | | **01.10.2022թ.** |
| **N ԳԳ/1395-2022** |
| «Փոստային կապի մասին» օրենքում փոփոխություններ և լրացումներ կատարելու մասին» օրենքի նախագծի (այսուհետ նաև՝ Նախագիծ) վերաբերյալ հայտնում ենք հետևյալը.   1. Նախագծի 1-ին հոդվածով նախատեսվում է «Փոստային կապի մասին» օրենքը (այսուհետ նաև՝ Օրենք) լրացնել 1.1-րդ հոդվածով, որի 1-ին մասի 3-րդ կետի համաձայն՝ *սույն օրենքի հիմնական նպատակներն են՝ փոստային կապի գործունեության կառավարելիության և հուսալիության ապահովում.* ***հաղորդակցության գաղտնիության*** *և տեղեկատվության ամբողջականության ապահովումը։*   Օրենքում հաղորդակցության գաղտնիությունը որպես նպատակ սահմանելը բխում է նաև Հայաստանի Հանրապետության սահմանադրության 33-րդ հոդվածի 1-ին մասից, որի համաձայն՝ *յուրաքանչյուր ոք ունի նամակագրության, հեռախոսային խոսակցությունների և հաղորդակցության այլ ձևերի ազատության և գաղտնիության իրավունք:*  Հաշվի առնելով վերոգրյալը՝ առաջարկում ենք քննարկման առարկա դարձնել օրենքի «Փոստային կապի բնագավառում գործունեության սկզբունքները» վերտառությամբ 4-րդ հոդվածում հաղորդակցության գաղտնիությունը ևս որպես փոստային կապի բնագավառում գործունեության սկզբունք նախատեսելու հարցը։  Ընդ որում, հարկ է նկատել, որ հաղորդագրության գաղտնիությունը որպես նպատակ և սկզբունք նախատեսելու պայմաններում Օրենքով անհրաժեշտ է սահմանել նաև «հաղորդակցության գաղտնիություն» եզրույթի բովանդակությունը և դրա ապահովման անհրաժեշտ գործիքակազմը։  Նշվածը կարևոր է հատկապես այն բանի հաշվառմամբ, որ չնայած նրան, որ «հաղորդակցության գաղտնիության» ապահովումն, ըստ էության, առնչվում է մի շարք մասնավոր շահերի երաշխավորման հետ, մյուս կողմից դրա չափազանց ընդլայնումը կարող է հանգեցնել հանրային շահերի վնասմանը։   1. Նախագծի 2-րդ հոդվածով նախատեսվում է Օրենքի 3-րդ հոդվածը շարադրել նոր խմբագրությամբ, որի 1-ին մասի 13-րդ և 14-րդ կետերով համապատասխանաբար սահմանվում է հասարակ փոստային առաքանու և գրանցվող փոստային առաքանու հասկացությունները, ըստ որոնց․   ***13) հասարակ փոստային առաքանի*** *է չգրանցվող փոստային առաքանին, որն ընդունման ժամանակ ուղարկողին* ***անդորագիր չի տրվում*** *և որը հանձնվում է ստացողին առանց ստորագրության.*  ***14)******գրանցվող փոստային առաքանի*** *է փոստային առաքանի, որն ընդունվում է ուղարկողին անդորագրի հանձնումով, և ստացողին (օրինական ներկայացուցչին) հանձնվում է ստորագրությամբ` անձնագրի առկայության դեպքում.*  Վերոնշյալ հասկացությունների ուսումնասիրությունից պարզ է դառնում, որ, ի տարբերություն գրանցվող փոստային առաքանու, հասարակ փոստային առաքանու դեպքում ուղարկողին անդորրագիր չի տրվում։ Ստացվում է, որ ուղարկողը չի ունենում ապացույց փոստային առաքանի ուղարկած լինելու փաստի վերաբերյալ, ինչը խնդրահարույց է հատկապես դատավարություններում փոստային առաքանին հասցեատիրոջն ուղարկած լինելու վերաբերյալ ապացույց ներկայացնելու պահանջի պայամաններում։  Բացի այդ, օրինակ ՀՀ քաղաքացիական դատավարության օրենսգրքում կիրառվում է «հետադարձ ծանուցում (ծանուցման մասին անդորրագիր)» եզրույթը, մինչդեռ Նախագծով սահմանված հասկացությունների պարագայում պարզ չէ արդյո՞ք գրանցվող փոստային առաքանիները ներառում են պատվիրված նամակով հետադարձ ծանուցման վերաբերյալ ընթացակարգ, թ՞ե ոչ։ Կարծում ենք՝ անհրաժեշտ է միասնականացնել Օրենքի և այլ նորմատիվ իրավական ակտերի հասկացութային ապարատը։   1. Նախագծի 2-րդ հոդվածով նախատեսվում է Օրենքի 3-րդ հոդվածը շարադրել նոր խմբագրությամբ, որի 1-ին մասի 35-րդ կետով սահմանվում է **հսկիչ ժամկետների** հասկացությունը, ըստ որի այն՝ *փոստային առաքանիների և դրամական միջոցների փոստային փոխադրությունների` փոստային կապի ընդունման վայրից մինչև փոստային կապի օբյեկտի հանձնման վայրն առաքման, ինչպես նաև փոստային կապի օբյեկտներում դրանց վերամշակման առանձին գործառնությունների համար սահմանված ժամանակ է*։   Առաջարկվող հասկացության ուսումնասիրությունից պարզ չէ հսկիչ ժամկետների շրջանակը, մասնավորապես՝ հստակեցման կարիք ունի այն հարցը՝ արդյո՞ք հսկիչ ժամկետները ներառում են առաքանին հանձնելու և որոշակի հանգամանքներից ելնելով այն վերադարձնելու ժամանակահատվածը, թե միայն առաքանու հանձնումը իրականացնելը։ Չներառելու դեպքում առաջարկում ենք քննարկման առարկա դարձնել օրենսդրական մակարդակում այն հսկիչ ժամկետների մեջ առաքանին վերադարձնելու ժամկետը ներառելու հարցը։   1. Նախագծի 3-րդ հոդվածով նախատեսվում է Օրենքը լրացնել 3.2-րդ հոդվածով որի 2-րդ մասի համաձայն՝ *փոստային կապի ծառայություն է համարվում* ***հիբրիդային փոստային կապի ծառայությունը****, որի ժամանակ* ***հաղորդագրությունը*** *էլեկտրոնային կապի միջոցով ուղարկողից փոխանցվում է փոստային կապի ծառայություն մատուցողին, որն այնուհետև տպում, մշակում և հանձնում է այն հասցեատիրոջը:*   Հիբրիդային փոստային կապի ծառայության վերաբերյալ կարգավորումների ներդրման պայմաններում.   1. առաջարկում ենք Նախագծով սահմանել «**հաղորդագրություն»** հասկացությունը՝ հետագա տարընկալումներից խուսափելու նպատակով. 2. հաշվի առնելով հիբրիդային փոստային կապի ծառայության գործնական կիրառելիության առանձնահատկությունները՝ անհրաժեշտ է կարգավորել նշված ծառայության շրջանակում թղթային կրիչի վրա տպված փաստաթուղթը բնօրինակ դիտարկելու հնարավորությունը. 3. նկատի ունենալով, որ հիբրիդային փոստային կապի ծառայությունը ունի գործնական կիրառելիության առանձնահատկություններ, ուշադրության են արժանի հիբրիդային փոստային կապի ծառայության իրականացման ընթացքում փոստային կապի ծառայություն մատուցողի համապատասխան աշխատողի կողմից հաղորդագրության գաղտնիության պահպանման վերաբերյալ հարցերը, հետևաբար առաջարկում ենք հավելյալ գործիքակազմեր նախատեսել նաև հաղորդագրությամբ արտահայտված տեղեկության գաղտնիության պահպանման համար։ 4. Քննարկման առարկա է փոստային կապի օպերատորի առաքման գործընթացն արտացոլող էլեկտրոնային հարթակներին օրենսդրական մակարդակում կարգավիճակ տալու հարցը, որի համատեքստում առաջարկում ենք. 5. սահմանել, որ առաքման գործընթացն արտացոլող էլեկտրոնային հարթակներում առկա տեղեկությունները պաշտոնական տվյալներ են. 6. հրաժարվել հետադարձ ծանուցման անդորրագրի ինստիտուտից և ապահովել անհրաժեշտ կառուցակարգեր, որպեսզի առաքման գործընթացն արտացոլող էլեկտրոնային հարթակի օգտատերը հնարավորություն ունենա տեսնել հետադարձ ծանուցման անդորրագրում ներառված տեղեկությունները հարթակում, ինչպես նաև հնարավորություն ունենա ներբեռնել այն որպես առանձին փաստաթուղթ. 7. ներդնել առաքման գործընթացը արտացոլող էլեկտրոնային հարթակում ուղարկողի՝ հարթակում բաժանորդագրման դեպքում կոնկրետ առաքանու ամբողջ ընթացքի վերաբերյալ ինքնաշխատ ծանուցում ստանալու հնարավորություն։ 8. նախատեսել լիազորող նորմ, որով լիազոր մարմինը կսահմանի առաքման գործընթացն արտացոլող էլեկտրոնային հարթակի վարման կարգը։ 9. Նախագծի 2-րդ հոդվածով նախատեսվում է Օրենքի 3-րդ հոդվածը շարադրել նոր խմբագրությամբ, որի 1-ին մասի 3-րդ կետով սահմանվում է փոստային առաքանու հասկացությունը, ըստ որի՝ *վերջնական տեսքով հասցեագրված առաքանի, որը ենթակա է ընդունման փոստային կապի ծառայություններ մատուցողի կողմից Հայաստանի Հանրապետության օրենսդրության պահանջներին համապատասխան, այդ թվում՝ նամակագրական թղթակցությունը, ինչպես նաև գրքերը, կատալոգները, թերթերը, պարբերականները ու փոստային ծանրոցները, որոնք կարող են ունենալ կամ չունենալ առևտրային արժեք: Առաքանին համարվում է վերջնական տեսքով հասցեագրված, եթե այդ առաքանու, կամ դրա փաթեթավորման կամ ծրարի վրա առկա է փոստային վճարման պետական նշան կամ փոստային ծառայություն մատուցողի կողմից ճանաչված փոստային վճարման պետական նշանին համարժեք այլ նշան և այդ առաքանու կամ դրա փաթեթավորման կամ ծրարի վրա առկա է ստացողի հասցեի վերաբերյալ անհրաժեշտ նշում` փոստային ծառայություն մատուցողի կողմից այն առաքման նպատակով մշակելու համար։*   Կառավարության 2012 թվականի փետրվարի 16-ի «Փոստային կապի օպերատորի գործունեության կանոնակարգը հաստատելու մասին» թիվ 211-Ն որոշմամբ (այսուհետ նաև **Թիվ 211-Ն որոշում**), **փոստային առաքանին** սահմանված է որպես՝ *հանձնման մասին ծանուցմամբ (միջազգային փոստափոխանակման ժամանակ փոստային առաքանի ստանալու մասին տեղեկացմամբ)` գրանցվող փոստային առաքանի, որը տալու ժամանակ ուղարկողը փոստային կապի օպերատորին հանձնարարում է իրեն կամ իր նշած անձին հաղորդել, թե երբ և ում է հանձնվել փոստային առաքանին կամ վճարվել դրամական միջոցների փոստային փոխադրության դիմաց։*  Նկատի ունենալով, որ Թիվ 211-Ն որոշմամբ նույնպես սահմանված են մի շարք հասկացություններ, որոնք սահմանվում են նաև Նախագծով առաջարկում ենք հետագա տարընկալումնեից և հակասություններից խուսափելու նպատակով նախագծի անցումային դրույթներում նախատեսել նաև Թիվ 211-Ն որոշման մեջ փոփոխություն կատարելու անհրաժեշտության հարցը։ | **Ընդունվել է:**  **Չի ընդունվել:**  Հետադարձ ծանուցումը ՀՓՄ կոնվենցիայով համարվում է լրացուցիչ ծառայություն:  Միաժամանակ, հասկացության սահմանումը բխում է ԵՄ փոստային կանոնակարգից:  ՀՀ կառավարության 16.02.2012թ. թիվ 211-Ն որոշման 6-րդ կետով սահմանվում է, որ գրանցվող փոստային առաքանիները կարող են առաքվել ներդրվածքի ցուցակով, **հանձնման մասին տեղեկացմամբ** և վերադիր վճարով: Ներդրվածքի ցուցակով, **հանձնման մասին տեղեկացումով** և վերադիր վճարով փոստային առաքանու տեսակների ցանկը որոշվում է փոստային կապի օպերատորի կողմից:  **Չի ընդունվել:**  Առաքանու ետ վերադարձի մասով կարգավորումները հստակ սահմանված են «Փոստային կապի մասին» օրենքի 8-րդ հոդվածում և ՀՀ կառավարության 16.02.2012թ. թիվ 173-Ն և 211-Ն որոշումներով:  **Ընդունվել է մասնակի:**  Նախագծով սահմանվել է «հաղորդագրություն**»** հասկացությունը:  **Չի ընդունվել:**  Առաջարկը կքննարկվի Օրենքի ընդունումից բխող իրավական ակտերի մշակման շրջանակներում:  **Ընդունվել է ի գիտություն:**  Նախագծի 10-րդ հոդվածի 2-րդ մասով սահմանված ժամկետում կկատարվեն համապատասխան փոփոխություններ օրենքից բխող իրավական ակտերում: | |
| **9. ՀՀ ազգային անվտանգության ծառայություն** | | **31.10.2022թ.** |
| **N 11/1246** |
| «Փոստային կապի մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ ներկայացվում են հետևյալ առաջարկությունները.  1. Նախագծի 1-ին հոդվածով լրացվող 1.1 հոդվածը վերանայման կարիք ունի՝ հաշվի առնելով այն հանգամանքը, որ դրանով նախատեսվող որոշ նպատակներ կրկնում են «Փոստային կապի մասին» օրենքի 4-րդ հոդվածով սահմանված սկզբունքները:  2. 2-րդ հոդվածով նոր խմբագրությամբ շարադրվող 3-րդ հոդվածի 1-ին մասի 6-րդ կետում «ծանրոց» բառից առաջ լրացնել «փոստային» բառը՝ հաշվի առնելով, որ թե՛ գործող օրենքում, և թե՛ նախագծում օգտագործվում է «փոստային ծանրոց» հասկացությունը: Նույն առաջարկությունը վերաբերում է նաև «փոստային առաքանի» հասկացությանը:  3. 2-րդ հոդվածով նոր խմբագրությամբ շարադրվող 3-րդ հոդվածի 1-ին մասի 39-րդ կետում «բնագավառում» բառից առաջ լրացնել «կապի» բառը:  4. 6-րդ հոդվածում կատարվողլրացման կապակցությամբ առաջարկում ենք համապատասխան դրույթ նախատեսել նաև ռազմական դրության իրավական ռեժիմն ապահովող համապատասխան մարմինների հետ համագործակցության մասին: | **Ընդունվել է:**  **Ընդունվել է:**  **Ընդունվել է:**  **Ընդունվել է:** | |
| **10. «Հատուկ կապ» ՓԲԸ** | | **24.10.2022թ.** |
| **N 421** |
| «Փոստային կապի մասին» Հայաստանի Հանրապետության օրենքում փոփոխություններ և լրացումներ կատարելու մասին» օրենքի նախագծի վերաբերյալ առաջարկություններ չկան: | **Ընդունվել է:** | |
| **11. ՀՀ վարչապետի աշխատակազմի ֆինանսատնտեսագիտական վարչություն** | | **20.12.2022թ.** |
| **02/16.11/41085-2022** |
| 1. Նախագծում սահմանվում են նոր կարգավորումներ, ձևակերպումներ, որոնց, կարծում ենք, հիմնավորման մեջ անհրաժեշտ է հնարավորինս հստակ անդրադարձ կատարել՝ դրանց բնույթը, նշանակությունը, անհրաժեշտությունը նկարագրելու համար, օրինակ՝ ինչ է իրենից ենթադրում ինքնաառաքումը, հիբրիդային առաքանին կամ օրինակ օրենքը նախատեսվում է լրացնել նոր 6.2 հոդվածով, որի համաձայն՝ պետությունը երաշխավորում է փոստային կապի և սուրհանդակային կապի օպերատորների ծառայություներից յուրաքանչյուր օգտվողի փոստային գաղտնիության իրավունքը (արդյո՞ք երաշխավորությունը ենթադրում է սանկցիայի կիրառում, եթե այո, ապա կա արդյո՞ք օրենսդրական կարգավորում, թե ոչ և այլն): 2. Առաջարկում ենք հիմնավորման մեջ հնարավորինս հստակ անդրադարձ կատարել նաև առկա խնդիրներին և վիճակին: | **Ընդունվել է մասնակի:**  Փոստային կապի և սուրհանդակային կապի օպերատորների կողմից իրենց ծառայություններից օգտվողի փոստային գաղտնիության իրավունքի չպահպանման համար պատասխանատվության միջոցների սահմանման մասով հայտնում ենք, որ անհրաժեշտ է հաշվի առնել, որ Նախագծի Հոդված 1-ի 47-րդ կետով սահմանվել է «փոստային գաղտնիություն» հասկացությունը, որն իր մեջ ներառում է նաև փոստային կապի օպերատորի ծառայություններից օգտվողների անձնական տվյալների մասին տեղեկատվություն, իսկ ՀՀ վարչական իրավախախտումների վերաբերյալ օրենսգրքով անձնական տվյալների գաղտնիության չպահպանման համար նախատեսված է վարչական պատասխանատվություն, ուստի Նախագծով այլ պատասխանատվության միջոցների սահմանման անհրաժեշտությունն առկա չէ:  **Ընդունվել է:** | |
| **12. ՀՀ վարչապետի աշխատակազմի իրավաբանական վարչություն** | **20.12.2022թ.** | |
| **02/16.11/41085-2022** | |
| Նախագծի 1-ին հոդվածով նախատեսվում է «Փոստային կապի մասին» օրենքը լրացնել 1.1 հոդվածով, որով սահմանվում են օրենքի նպատակները: Մինչդեռ հարկ է նկատի ունենալ, որ «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ նորմատիվ իրավական ակտը կարող է պարունակել նախաբան, որը սահմանում է իրավական ակտի ընդունման *նպատակներն ու պատճառները*: Իսկ նույն հոդվածի 2-րդ մասի համաձայն՝ հիմնական մասում շարադրվում են *իրավական նորմերը*: Տվյալ դեպքում առաջարկվող դրույթը իրավական նորմ չի պարունակում, ուստի գտնում ենք՝ այն չի կարող հիմնական մասում շարադրվել: | **Ընդունվել է:** | |
| 13. **ՀՀ հանրային ծառայությունները կարգավորող հանձնաժողով** | **10.02.2023թ.** | |
| **ԳԲ/34.3-Մ2-3/438-2023** | |
| «Փոստային կապի մասին» օրենքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) վերաբերյալ ՀՀ հանրային ծառայությունները կարգավորող հանձնաժողովը հայտնում է հետևյալը.  ՀՀ կառավարության 18.11.2021թ. №1902-Լ որոշմամբ հաստատված՝ ՀՀ կառավարության 2021-2026թթ. գործունեության միջոցառումների ծրագրի «Բարձր տեխնոլոգիական արդյունաբերության նախարարություն» բաժնի 35-րդ կետով ամրագրված ժամկետը, Նախագծի ընդունման հրատապությունը և փոստային կապի ունիվերսալ ծառայությունների ամբողջական կարգավորման նպատակով համապատասխան իրավասություններն ու գործիքակազմը առավել մանրամասն քննարկելու անհրաժեշտությունը հաշվի առնելով՝ հանձնաժողովը Նախագծի վերաբերյալ առարկություններ չունի։  Միևնույն ժամանակ, Ձեր ուշադրությունն ենք հրավիրում այն հանգամանքին, որ փոստային կապի ունիվերսալ ծառայությունների պետական կարգավորումն առավել արդյունավետ իրականացնելու նպատակով անհրաժեշտ է պետական կարգավորումն ամբողջությամբ իրականացնել միևնույն պետական մարմնի, մասնավորապես, ՀՀ հանրային ծառայությունները կարգավորող հանձնաժողովի կողմից՝ հաշվի առնելով սակագների սահմանման (վերանայման) գործառույթը հանձնաժողովին վերապահելու հանգամանքը։ Այս առնչությամբ տեղեկացնում ենք, որ փոստային կապի ունիվերսալ ծառայությունների մասնակի կարգավորման արդյունքում հանձնաժողովն իր գործառույթների իրականացման ընթացքում առնչվում է տարաբնույթ խնդիրների, որոնց լուծումը հնարավոր է միայն օրենսդրորեն համապատասխան իրավասությունների և գործիքակազմի սահմանմամբ։  Մասնավորապես, կարևորում ենք հետագայում առնվազն անդրադառնալ փոստային կապի ունիվերսալ ծառայությունների մատուցման շրջանակում փոստային կապի ազգային օպերատորի և հաճախորդների միջև հարաբերությունների կանոնակարգումը, ներդրումային ծրագրերի համաձայնեցումը հանձնաժողովին վերապահելու, ինչպես նաև հանձնաժողովի կողմից փոստային կապի ազգային օպերատորի նկատմամբ օրենքով համապատասխան պատասխանատվության միջոցներ նախատեսելու հարցերին։ Փոստային կապի բնագավառում առկա խնդիրներին հանձնաժողովն անդրադարձել է իր 11.04.2022թ. №ԳԲ/34.3-Ղ4-1/1118-2022 և 28.10.2022թ. №ԳԲ/34.1-Մ2-2/3791-2022 գրություններով։  Բացի այդ, անհրաժեշտ է Նախագծում կատարել հետևյալ խմբագրական փոփոխությունները.   1. Փոստային կապի ունիվերսալ ծառայությունների ցանկից «Փաստաթղթերի հատուկ առաքման մասին» օրենքով սահմանված փաստաթղթերի հատուկ առաքման ծառայությունը հանելու հետ կապված՝ անհրաժեշտ է ուժը կորցրած ճանաչել «Փոստային կապի մասին» օրենքի 181 հոդվածի 3-րդ մասը։ 2. Հաշվի առնելով փոստային կապի ունիվերսալ ծառայությունների ցանկում միայն ներհանրապետական հասարակ և գրանցված նամակագրական թղթակցության նախատեսումը և այն հանգամանքը, որ Նախագծի 3-րդ հոդվածով լրացվող Օրենքի 3.2-րդ հոդվածը վերաբերում փոստային կապի ունիվերսալ ծառայություններին, անհրաժեշտ է 3.2-րդ հոդվածի 4-րդ մասից հանել «՝ միջազգային փոստային կապի ծառայությունների մատուցումը, ինչպես նաև» բառերը և «ծանրոցների» բառը փոխարինել «առաքանիների» բառով։ 3. Նախագծի 4-րդ հոդվածի 2-րդ մասով լրացվող «զ» կետում առաջարկում ենք հանել «ապահովել» բառը, իսկ «տրամադրումը» բառը փոխարինել «տրամադրման ապահովումը» բառերով։ 4. Նախագծի 9-րդ հոդվածի 2-րդ մասում «մեթոդիկաները» բառն անհրաժեշտ է փոխարինել «մեթոդիկան» բառով։ | **Ընդունվել է:**  **Ընդունվել է:**  **Ընդունվել է:**  **Ընդունվել է:** | |